Х1АБИБ НУРМУХ1АМАДОВАСДЕ.

«Гуро, гьит1инаб гьеч1о, гьудулзаби, Дагъистан»,

Гьелъул борхалъудасан ц1умал руго роржунел,

Дунялалда т1авапгун т1ад бергьенлъаби росун,

Меседил рачел буго борчун чемпионасда.

Ч1ахъаги маг1аруллъи муг1рузул къадру ккурал,

Маг1арул т1огърол къимат киданиги билич1ел,

Ч1ахъаги ях1 баччулел, чорхолъ иман ц1ик1к1арал,

Ц1адудасан гали лъун, лебалго ч1ел босулел.

Чахъайги эбел-эмен багьадур г1езавурал,

Г1ибадат-дин малъарал, тарбия кьун куцарал,

Ч1ахъаги росу-ракьги кьвараб жамаг1атги

Г1адлу-низам бит1арал бах1арзазе дарс лъурал.

Х1абиб дур бергьенлъаби г1ет1алъ ях1алъ росарал,

Меседил х1арпаз хъвала мисалалъе хут1изе.

Хадуб г1олеб г1елалъе, г1ун рач1унел васазе

Дарсал лъезе рук1ине тарихалде росила.

Х1абиб, дуца Дагъистан борхалъуда ц1унана,

Ц1умазул Ват1ан бук1ин дунялалда бихьана.

Ц1умадерил васазул ях1гун, сабру, къох1ехьей

Къадруялда ц1унулеб ц1аруй нахъе хут1ана.